สวัสดีค่ะ เมื่อวันที่ 25 ไปถอนฟันมาค่ะ ซึ่งเป็นฟันกรามบนขวาทั้ง 2 ซี่ ตอนไปถอนมีอาการเหงือกบวมด้วยค่ะ เมื่อถอนเสร็จแล้วได้แค่ยาพารามากินค่ะ พอมาวันนี้วันที่ 27 มีอาการกลืนน้ําลายแล้วเจ็บคอมากตอนตื่นขึ้นมาค่ะ เจ็บจนร้าวไปถึงหูเลยค่ะ แต่พอดื่มน้ำเข้าไปอาการกลืนน้ําลายแล้วเจ็บคอก็ลดลงค่ะ ตอนนี้อาการปวดหลังจากถอนฟันมาก็ทุเลาลง จนไม่ต้องกินยาแก้ปวดแล้วค่ะ อยากทราบว่าฉันควรจะทำยังไงดีคะ ขอคำแนะนำหน่อยค่ะ ขอบค่ะ
สวัสดีค่ะ หลังการถอนฟันอาจมีอาการปวด บวม แดงได้ใน 1-3 วันแรก หลังจากนั้นอาการจะค่อยๆน้อยลงเรื่อยๆ การถอนฟันอาจทำให้เส้นประสาทบริเวณรอบๆได้รับบาดเจ็บ จึงอาจมีการปวดร้าวไปบริเวณข้างเคียงเช่นตามกรามหรือหูได้อย่างไรก็ตามอาการปวดไม่ควรอยู่นานจนเกินไป หรือปวดมากขึ้นเรื่อยๆ หากเริ่มปวดมาก จนกินอาหารไม่ได้ กลืนลำบาก แผลปวด บวม แดง มีไข้ อาจเป็นสัญญาณของการติดเชื้อหรือเส้นประสาทได้รับบาดเจ็บรุนแรง ควรกลับไปพบทันตแพทย์การดูแลตัวเองเบื้องต้น ประคบเย็น รับประทานอาหารอ่อนๆ ที่ไม่ต้องเคี้ยวมาก บ้วนปากเบาๆด้วยน้ำสะอาดหรือน้ำเกลืออุ่นๆ แปรงฟันได้เบาๆ รับประทานยาแก้ปวด ยาแก้อักเสบที่ไม่ใช่สเตียรอยด์หรือยาแก้ปวดกลุ่มที่มีอนุพันธ์มอร์ฟีนอ่อนๆตามที่แพทย์จ่าย